Diari Oficial de la Generalitat Valenciana


Sumari del DOGV 1462, del 14-01-1991 (1991/819947)

RESOLUCIÓ del Conseller d'Obres Públiques Urbanisme i Transports, de data 26 de novembre de 1990, per la qual s'aprova definitivament la Revisió del Pla General d'Ordenació Urbana del terme municipal de Benidorm (Alacant), tret de les àrees de «Cerro Cortina», «Siera Helada» i «I'Illa», l'aprovació defintiva de les quals se suspén a l'espera de l'elaboració i tràmit de l'Estudi d'Impacte Ambiental previstos en la Llei 2/1989 d'Impacte Ambiental.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1462

Data del DOGV
:   14-01-1991

Secció del DOGV
:   ALTRES DISPOSICIONS

Número del document
:   1991/819947


Data del document
:   26-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 26 de novembre de 1990, per la qual s'aprova definitivament la Revisió del Pla General d'Ordenació Urbana del terme municipal de Benidorm (Alacant) tret de les àrees de Cerro Cortina, Sierra Helada i L'Illa, l'aprovació definitiva de les quals, se suspén a l'espera de l'elaboració i tràmit de l'Estudi d'Impacte Ambiental previstos en la Llei 2/89, d'Impacte Ambiental.  
Vist l?expedient de Revisió del Pla General d'Ordenació Urbana del terme municipal de Benidorm (Alacant).  
Vist que per part de l'Ajuntament, el 2 de març de 1989, es dugué a terme la primera aprovació inicial de la Revisió del Pla General d'Ordenació Urbana de Benidorm, el 22 de desembre del mateix any la segona, i el 30 de maig de 1990, l'aprovació provisional.  
Vist que el 12 i el 17 de gener de 1990, es publicaren en el Butlletí Oficial de la Província d'Alacant i en el diari Información d'Alacant, respectivament, les modificacions que la corporació municipal estimà procedents introduir en la Revisió del Pla.  
Vist que el 24 de maig de 1990, l?Agència del Medi Ambient va emetre un informe on es fa constar la falta de l?Estudi d'Impacte Ambiental, la seua tramitació i posterior Declaració d'Impacte, preceptius segons la Llei de la Generalitat Valenciana 3/89, de 3 de març, d'impacte ambiental, i per això, segons l?esmentada Agència, no pertoca sotmetre l?expedient a l'aprovació definitiva mentre no s'esmenen les deficiències observades.  
Vist que el 29 de juny de 1990, la Direcció General de Ports i Costes va emetre un informe favorable sobre el Pla General d'Ordenació Urbana de Benidorm.  
Vist que la Comissió Territorial d'Urbanisme d'Alacant, amb data 25 de juliol de 1990, acordà l'aprovació definitiva de la Revisió del Pla General d'Ordenació Urbana de Benidorm, supeditada al compliment de les condicions indicades en l'acorda tret de les àrees corresponents a Cerro Cortina, Sierra Helada i l?Illa, l'aprovació de les quals ha quedat a l?espera de l?elaboració de l?Estudi d'Impacte Ambiental i de la Declaració d'Impacte, prevista en la Llei 2/89 d'Impacte Ambiental.  
Vist que el 30 d'octubre de 1990, el Ple de la corporació acordà unànimement aprovar les modificacions introduïdes en el Pla General d'Ordenació Urbana i considerar acomplertes les condicions a les quals, la Comissió Territorial d'Urbanisme va supeditar l'aprovació definitiva.  
Vist que el 5 de novembre de 1990, l?Ajuntament va presentar la documentació complementària aprovada en sessió plenària municipal el 30 d'octubre de 1990.  
Vist que en la sessió del 13 de novembre de 1990, la Comissió Territorial d'Urbanisme d'Alacant acordà emetre un informe favorable sobre la nova documentació aprovada pel Ple municipal, considerar complertes les condicions indicades en l'anterior acorda i mantenir suspeses les àrees de Cerro Cortina, Sierra Helada i l?illa, l'aprovació definitiva de les quals queda a l?espera de l?Estudi d'Impacte Ambiental.  
Vist que el 20 de novembre d'enguany va ser registrat d'entrada en la Conselleria d'Obres Públiques, Urbanisme i Transports de la Generalitat Valenciana, l?expedient sobre la Revisió del Pla General d'Ordenació Urbana del terme municipal de Benidorm perquè aquest honorable conseller l'aprovara definitivament.  
Atés que l'Ajuntament de Benidorm realitzà la revisió del Pla General d'Ordenació Urbana, per l?obligació ineludible de complir els diversos mandats legals que incidien en la necessitat d?adaptar el planejament actual, a les disposicions que conté la Llei sobre règim del sòl, i ordenació urbana de 2 de maig de 1975, i la Disposició Transitòria Primera del Reial Decret- Llei 1346/1976, de 9 d'abril, pel qual s'aprova el Text Refós de l'anterior Llei, i també el que preceptua el Reial Decret- Llei 16/81, de 16 d'octubre, que estableix que els ajuntaments hauran d'adaptar el seu planejament general al que estableix la vigent Llei del Sòl.  
A més del motiu esmentat, n'hi ha d'altres com la convicció que el temps transcorregut des de la redacció, feia inviable la continuïtat en la gestió urbanística com a conseqüència de la falta de correspondència entre les circumstàncies urbanístiques i econòmiques actuals, i les solucions proposades pel Pla de 1956; també el fet que el planejament vigent té mancances decisives en punts fonamentals que afecten el bon desplegament funcional de la ciutat, i l?evidència que en el transcurs dels últims 30 anys la ciutat de Benidorm ha passat de ser un poblet de 3.000 habitants censats i 10.000 turistes, a una ciutat que alberga més de 40.000 residents fixos i més de 225.000 durant els períodes de màxima afluència, i al fet que l'anàlisi de la població censada en cada quinquenni des de l'any 1960, mostra que el creixement menor que ha tingut ha esta de més del 5% anual, i en els últims anys ha augmentat fins a un 10% anual, segons recull la Memòria de la Revisió del Pla General d'Ordenació Urbana.  
Atés que el 7 de juny de 1990, entrà en vigor el Decret 85/90, de 28 de maig, del Consell de la Generalitat Valenciana, pel qual se suspenia durant 6 mesos la vigència del Pla General d'Ordenació Urbana de Benidorm, suspensió que afectava les zones que s'hi recullen, qüestió que ha generat la necessitat de la Revisió del Pla General d'Ordenació Urbana de l?esmentat terme municipal, segons que preceptua l'article 3r. de l?esmentat Decret.  
Atés que, segons que preceptua l'article 49 del paràgraf 1r., següents i concordants de la Llei del Sòl i l'article 123, següents i concordants, i l'article 157 i següents del Reglament de Planejament, s'han complert totes les prescripcions legals sobre la tramitació, i la Revisió realitzada s'ajusta a les mateixes disposicions aplicables per a la seua formació i aprovació.  
Atés que l'Hble. Sr. Conseller té competència per a aprovar definitivament l'instrument de planejament enviat per la corporació municipal de Benidorm, segons que disposa l'article 40, paràgraf 1r., apartat b) de la Llei del Sòl, que concorda amb l'article 3r. del Decret 137/90, de 30 de juliol del Consell de la Generalitat Valenciana pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu, el Reglament de Planejament, el Decret 137/90, de 30 de juliol i d'altres d'aplicació pertinent. Resolc:  
Aprovar definitivament la Revisió del Pla General d'Ordenació Urbana del terme municipal de Benidorm (Alacant), tret de les àrees de Cerro Cortina, Sierra Helada i l?Illa, l'aprovació definitiva de les quals queda suspesa a l?espera de l?elaboració i tràmit de l?Estudi d'Impacte Ambiental, previstos en la Llei 2/89 d'Impacte Ambiental.  
Contra aquesta resolució que és definitiva es podrà interposar recurs de reposició davant aquest conseller, en el termini d'un mes, a comptar des de l?endemà de la seua publicació previ al contenciós administratiu a interposar, si escau, davant de la Sala Contenciosa del Tribunal Superior de Justícia Valencià, en el termini de dos mesos des de la data de la publicació de la resolució del recurs de reposició, si fora expressa, o en el d'un any des de la data de la interposició de qualsevol altre recurs que s'estime adient.  
València, 26 de novembre de 1990. - El Conseller d'Obres Públiques, Urbanisme i Transports: Eugenio L. Burriel de Orueta.  
València, 12 de desembre de 1990. - El Secretari General: Vicent Vercher i Garrigós.